 Axmed Maxamed Maxamuud siilaanyo, ayaa isaguna daaf-furka shirkan ka jeediyey khudbad uu diirrada ku saaray mihiimadda ay dhallinyaradu bulshada dhexdeeda ku leeyihiin iyo weliba doorka ay ka ciyaareen kobcinta dhaqaalaha iyo weliba fidinta aqoonta, waxana uu yidhi, Waxa hubaal ah, in Dhallinyarada Dalka ee aad ka midka tihiin, ay yihiin labeenta, laxaadka, iyo laf-dhabarta uu ku faanayo qarankan yagleesha ah, ee loo soo daadiyey dhiigga iyo dhididka faraha badan. 